**Nyírbátor Város Önkormányzata Képviselő-testületének**

**32/2015. (XI.30.)**

**önkormányzati rendelete**

**a települési szilárd hulladékkal kapcsolatos közszolgáltatásról**

Nyírbátor Város Önkormányzata Képviselő-testülete a hulladékról szóló 2012. évi CLXXXV. törvény 35. §. és a 88. § (4) bekezdés a) és d) pontjában kapott felhatalmazás alapján, Magyarország helyi önkormányzatairól szóló 2011.évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

1. **A hulladékkezelési közszolgáltatás tartalma**
2. **§**
3. Az önkormányzat a jelen rendeletben foglaltak szerint közigazgatási területén hulladékgazdálkodási közszolgáltatást tart fenn a települési szilárd hulladék rendszeres gyűjtésére, elszállítására, ártalmatlanítására és kezelésére.
4. A Képviselő-testület Nyírbátor város közigazgatási területén a települési szilárd hulladék összegyűjtését, elszállítását, kezelését és ártalommentes elhelyezését az Észak-Alföldi Környezetgazdálkodási Kft.-vel (4400 Nyíregyháza, Benczúr tér 7.) kötött közszolgáltatási szerződés alapján közszolgáltatás útján biztosítja.
5. A közszolgáltatás kiterjed az Önkormányzat közigazgatási területén lévő valamennyi ingatlanhasználó ingatlanán keletkező települési szilárd hulladék összegyűjtésére, elszállítására, kezelésére, ártalmatlanítására. A gazdálkodó szervezetek, vállalkozások, intézmények esetében a vegyesen gyűjtött háztartásinak minősülő hulladékokra terjed ki a közszolgáltatás.
6. A közterületen szervezett rendezvény során keletkezett hulladék begyűjtéséről, szállításáról a rendezvény szervezője köteles gondoskodni a közszolgáltatóval kötött külön szerződés alapján.
7. **§**
8. A Közszolgáltató és az ingatlantulajdonos közötti jogviszony a szolgáltatás igénybevételével jön létre.
9. A közszolgáltatás igénybevételéről szóló szerződés tartalmi elemei:
10. a felek megnevezése és azonosító adatai,
11. a közszolgáltatás igénybevételének első napja,
12. a teljesítés helye,
13. az ürítés gyakorisága és időpontja,
14. a gyűjtőedény mérete, használatának jogcíme és módja,
15. a közszolgáltatási díj megfizetésének módja,
16. a szerződés módosításának, felmondásának feltételei,
17. az irányadó jogszabályok meghatározása.
18. **A hulladékkezelési közszolgáltatás ellátásának rendje és módja**
19. **§**
20. A hulladék begyűjtésének és elszállításának rendjét, gyakoriságát e rendelet határozza meg. Ha az időpont változik, arról a közszolgáltatónak a helyben szokásos módon kell az ingatlanhasználókat tájékoztatni.
21. A szervezett közszolgáltatást igénybe vevők számára a szabványos gyűjtőedény használata kötelező.
22. A vegyes hulladék gyűjtéséhez alkalmazható szabványos gyűjtőedény:
	1. 60 liter űrtartalmú,
	2. 80 liter űrtartalmú,
	3. 140 liter űrtartalmú,
	4. 1100 liter űrtartalmú,

gyűjtőedény.

1. 60 literes gyűjtőedény használatára kizárólag az egyedülálló és egyedül élő természetes személy jogosult. A jogosultságot az Önkormányzat által kiadott hatósági bizonyítvánnyal kell igazolni. Az igazolást kérelemre a Polgármesteri Hivatal Szociális Csoportja adja ki, a kérelmező írásbeli nyilatkozata alapján.
2. A települési papír-, műanyag, fém hulladék elkülönített gyűjtéséhez hulladékgyűjtő zsákot vagy gyűjtőedényt ad az ingatlanhasználó használatába. A gyűjtőedény az ingatlan tartozéka, annak használatára az ingatlan mindenkori használója jogosult.
3. A közszolgáltató a vegyes hulladékot hetente egy alkalommal szállítja el. A közszolgáltató előzetesen köteles tájékoztatni az ingatlanhasználókat, hogy az adott településrészen melyik napon végzi el a közszolgáltatást.
4. A közszolgáltató minden év április 15-tőlnovember 15-ig heti egy alkalommal külön elszállítja a kertes családi házas telkekről a zsákban összegyűjtött zöldhulladékot.[[1]](#footnote-1)
5. A zöldhulladékot gyűjtő zsákba vagy edénybe kell kerülnie az ingatlanon keletkező összes zöldség- és gyümölcs maradványnak, hervadt virágnak, falevélnek, levágott fűnek, kerti gyomnak, levágott faágaknak (összeaprított formában), faforgácsnak, fűrészpornak.
6. Tilos a speciális gyűjtőzsákba vagy edénybe tenni azokat a hulladékokat, amelyek nem tartoznak az (8) bekezdésben foglaltak közé.
7. A Közszolgáltató jogosult a zöldhulladék gyűjtésére kihelyezett gyűjtőedény tartalmát ellenőrizni. Amennyiben a gyűjtőedényben nem zöldhulladék került kihelyezésre, úgy a Közszolgáltató a hulladék szállítását jogosult megtagadni.
8. A tömblakásos háztartásoktól - mivel ott a zöldhulladék gyűjtésére nincs mód – a (7) bekezdésben meghatározott hónapokban heti kétszeri vegyes hulladék ürítése történik.
9. A Közszolgáltató amennyiben bármilyen okból a szállítási napon elmaradt hulladékszállítás, azt 48 órán belül pótolja.
10. Ha a szállítás napja munkaszüneti napra esik, akkor az adott héten a közszolgáltató jelöli ki a szállítás napját, és erről az ingatlanhasználókat előzetesen tájékoztatja.
11. **A közszolgáltató hulladékkezelési közszolgáltatással kapcsolatos jogai és kötelezettségei**
12. **§**
13. A közszolgáltató az önkormányzati hulladékgazdálkodási közfeladat ellátására alvállalkozót vehet igénybe.[[2]](#footnote-2)
14. **§**

(1) A közszolgáltató kötelessége az e rendeletben foglaltak szerint - a környezetvédelmi, valamint egyéb jogszabályi előírások megtartásával - az ingatlanhasználó által a közszolgáltató szállítóeszközéhez rendszeresített, valamint az egyéb gyűjtőedényben összegyűjtött települési szilárd hulladék rendszeres begyűjtése és elszállítása.

1. A közszolgáltató köteles a nagyobb méretű berendezési tárgy (lom), továbbá a naponta keletkező háztartási hulladék mennyiségét meghaladó egyéb szilárd és kerti hulladék (lomtalanítás), elszállítására és megsemmisítésére évente egy alkalommal. A lomtalanítás költségét a szolgáltatási díjtételek tartalmazzák.
2. A lomtalanítás keretében közterületre nem helyezhető ki:
3. építési és bontási hulladék,
4. veszélyes hulladék,
5. vegyes hulladék,
6. elkülönítetten gyűjthető papír, műanyag- és fémhulladék,
7. zöldhulladék,
8. ipari, mezőgazdasági vagy szolgáltatási tevékenység során képződött hulladék.
9. A közszolgáltató köteles az egyedi megrendelések alkalmával a folyamatos lomtalanításhoz konténereket biztosítani, elszállításáról és a hulladék megsemmisítéséről külön díjazás ellenében gondoskodni.
10. A közszolgáltatónak biztosítania kell, hogy az ingatlantulajdonos 60, 80, 140 literes és 1.100 literes űrmértékű gyűjtőedény közül választhasson.
11. A közszolgáltató biztosítja a szelektív hulladékok házhoz menő gyűjtését. Az ingatlanhasználó részére évente igény szerint szelektív hulladékgyűjtő zsák vagy edény kerül kiosztásra, melyben az azokon feltüntetett hulladéktípusok kerülnek havi rendszerességgel begyűjtésre.
12. A közszolgáltató köteles a gyűjtőedény kiürítését kíméletesen, az elvárható gondossággal végezni. Az edényben okozott károkat térítésmentesen a közszolgáltató köteles javítani, amennyiben a meghibásodás a közszolgáltató felróható magatartásának következménye. A közszolgáltatónak a javítás időtartamára edényzetet kell biztosítania. Amennyiben a meghibásodás nem róható fel a közszolgáltatónak, a használhatatlanná vált tárolóedények javítása, pótlása, illetve cseréje az ingatlanhasználót terheli.
13. A közszolgáltató a háztartási hulladékot az általa megjelölt napokon- a közlekedés- és vagyonbiztonság szabályaira figyelemmel – veszi át.
14. A tömbösítetten beépített lakóövezetben kihelyezett hulladéktároló edények közvetlen környezetében a kiszóródott hulladék összeszedése, a közterület folyamatos tisztántartása a közszolgáltató feladata.
15. **Az ingatlanhasználó jogai és kötelezettségei**
16. **§**
17. Az ingatlanhasználó köteles az ingatlanán keletkező vagy birtokába került települési szilárd hulladékot az e rendeletben meghatározott módon és helyen gyűjteni, a környezetvédelmi előírásoknak megfelelően kezelni. E kötelezettség teljesítése során köteles:
18. az ingatlanán keletkező hulladék mennyiséget alacsony szinten tartani,
19. a települési szilárd hulladékot az elszállításra való átvételig gyűjteni, illetve tárolni, ennek során megfelelő gondossággal eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természetes és épített környezetet ne szennyezze, a növény- és állatvilágot ne károsítsa, a közrendet és közbiztonságot ne zavarja,
20. az ingatlanán keletkező települési szilárd hulladék kezelésére az önkormányzat által szervezett közszolgáltatást igénybe venni, illetve a hulladékot a begyűjtésre e rendeletben feljogosított közszolgáltatónak átadni.
21. Ha az ingatlanhasználó a tulajdonosváltozás vagy egyéb ok folytán a közszolgáltatás igénybevételére kötelezetté válik, köteles ezt a tényt a keletkezését követő 8 napon belül írásban bejelenteni a közszolgáltatónak. A változás bejelentésével egyidejűleg az új ingatlanhasználóval a szerződés létrejön.
22. A bejelentés megtételéig a közszolgáltatási díjat a korábbi ingatlanhasználó köteles megfizetni.
23. A közszolgáltatás igénybevételére kötelezett a közszolgáltatásból nem vonhatja ki magát arra való hivatkozással, hogy a közszolgáltatást a hulladéktermelés hiányában nem, illetve csak részben veszi igénybe.
24. **§**
25. Az ingatlanhasználó a gyűjtőedényeket az ingatlan területén belül köteles elhelyezni.
26. Az ingatlanhasználó számára a szabványos rendszeresített hulladékgyűjtő és tároló edények (típus edényzet) használata kötelező.
27. Az ingatlanhasználó a gyűjtőedényeket a hulladék elszállítása céljából a szolgáltató által megjelölt időpontban úgy köteles kihelyezni, hogy az a begyűjtést végző járművel megközelíthető és ürítésre alkalmas legyen. A kihelyezett gyűjtő edény nem akadályozhatja a jármű és gyalogos forgalmat, elhelyezése nem járhat baleset és károkozás veszélyével.
28. Háztartási hulladékot nem szabad felhalmozni, azt a megadott szállítási napokon elszállítás céljából a közszolgáltató rendelkezésére kell bocsátani.
29. Az ingatlanhasználó a gyűjtőtartályban a háztartásokban szokásosan keletkező hulladékot tömörítés nélkül köteles úgy elhelyezni, hogy az az edény mozgatásakor és ürítésekor, a hulladék elszállítása során alkalmazott gépi ürítést ne akadályozza.
30. A tárolóedényekben nem szabad olyan anyagot elhelyezni (különösen forró hamu, maró-mérgezőanyag, állati hulla, gyúlékony-, vagy robbanóanyag, nagyobb mennyiségű kő- és épülettörmelék, nagyobb terjedelmű, súlyú tárgy), amely veszélyezteti a szemétszállítással foglalkozó dolgozó egészségét, vagy megrongálhatja a gyűjtőjárművet, illetve ártalmatlanítás során veszélyeztetheti a környezetét.
31. Ha a közszolgáltató alkalmazottai megállapítják, hogy a tárolóedényben az (4) bekezdésben megjelölt anyagot, tárgyat helyeztek el, a kiürítést jogosultak megtagadni.
32. Az ürítés megtagadásáról a ingatlanhasználót a közszolgáltató az ok feltüntetésével a szállítás napján írásban értesíti. Amennyiben az ingatlanhasználó a külön költséget megfizette, a Közszolgáltató a hulladékot a kijelölt és a hulladéknak megfelelő hulladéklerakó helyre szállítja.
33. A 60, 80, 140 literes gyűjtőedények tisztításáról, fertőtlenítéséről évente legalább egy alkalommal az ingatlanhasználó, az 1.100 literes gyűjtőedények tisztításáról, fertőtlenítéséről évente egy alkalommal a közszolgáltató köteles gondoskodni.
34. Az ingatlanhasználó köteles együttműködni a hulladék mennyiségi csökkentését célzó programokban, illetve a háztartásokban képződő veszélyes hulladék gyűjtésében.
35. A nem közterületnek minősülő területekről - amennyiben az elkövető kiléte nem bizonyítható- az ingatlanhasználó saját költségén köteles az illegálisan lerakott hulladékot (szemetet) elszállítatni.
36. **A közszolgáltatás szünetelése**
37. **§**
38. Szünetel a közszolgáltatás, ha az ingatlan
39. beépítetlen,
40. lakatlan, és azt alkalmanként sem használják, és ahol hulladék sem keletkezik.
41. A szünetelésre vonatkozó igényt az ingatlanhasználónak írásban az ok felmerülésétől számított 8 napon belül kell bejelenteni a személyes adatok megadásával (ingatlanhasználó neve, születési neve, lakcíme, születési helye és ideje, anyja neve) közszolgáltató felé. A bejelentéshez csatolni kell a Polgármesteri Hivatal által kiállított, az (1) bekezdésben meghatározott tényt igazoló hatósági bizonyítványt, vagy kizárólag alapdíjat tartalmazó közműszámlát és 2 tanú igazolását az (1) bekezdésben meghatározottakra vonatkozóan.
42. Ha a szünetelés feltételeiben változás következett be, az ingatlanhasználó azt írásban haladéktalanul köteles bejelenteni a közszolgáltató felé. A bejelentés elmulasztása esetén a meg nem fizetett közszolgáltatási díjat a mindenkori jegybanki alapkamat mértéknek megfelelő késedelmi kamattal növelten kell megfizetni.
43. **A közszolgáltatásért fizetendő díj**
44. **§**
45. A közszolgáltatásért az ingatlanhasználó közszolgáltatási díjat köteles fizetni. A díjat a Koordináló Szerv szedi be.[[3]](#footnote-3)
46. A közszolgáltatási díj magában foglalja a települési szilárd hulladék begyűjtésének, elszállításának és ártalmatlanításának díját.
47. Az ingatlanhasználó megtagadhatja a díj megfizetését abban az esetben, ha a közszolgáltató közszolgáltatási kötelezettségének nem tett eleget.
48. Nem tagadható meg a díj fizetése az (3) bekezdésben rögzített mulasztás esetén, ha a közszolgáltatót a közszolgáltatás nyújtásában az érdekkörén kívül álló elháríthatatlan ok akadályozta, és a közszolgáltató az akadály elhárulását követően a lehető legrövidebb időn belül pótolta a közszolgáltatást.
49. A Koordináló Szerv minden negyedévben utólag egyenlő összegű számlát bocsát ki a lakosság részére.”
50. **Személyes adatok kezelése**
51. **§[[4]](#footnote-4)**
52. A közszolgáltató a közszolgáltatással összefüggésben az alábbi személyes adatok kezelésére jogosult: az ingatlanhasználó neve, születési neve, lakcíme, születési helye és ideje, anyja neve. A személyes adat csak a cél megvalósulásához szükséges mértékben és ideig kezelhető.
53. A közszolgáltató köteles gondoskodni az adatok biztonságáról. Az adatokat védeni köteles, különösen a jogosulatlan hozzáférés, megváltoztatás, nyilvánosságra hozatal vagy törlés, illetőleg sérülés vagy megsemmisülés ellen.
54. A Közszolgáltató köteles az ingatlanhasználó adatainak kezelése során a mindenkor hatályos adatvédelmi rendelkezéseket betartani A közszolgáltató a közszolgáltatással összefüggő személyes adatokat az ingatlanhasználó azonosítására, a közszolgáltatási szerződés teljesítésével, jogszabályban előírt ellenőrzések végrehajtásával kapcsolatos feladatok ellátására, számlázásra, közszolgáltatási díj hátralékok behajtására használhatja fel.
55. A közszolgáltató nem jogosult az általa kezelt közszolgáltatással összefüggő személyes adat nyilvánosságra hozatalára.
56. A közszolgáltató az ingatlanhasználó személyes adatait a szerződéses jogviszony létrejöttétől annak megszűnéséig, díjhátralék esetén a tartozás fennállásáig kezelheti. A jogviszony megszűnését követően a közszolgáltató a kezelt adatokat köteles átadni az új közszolgáltatónak.[[5]](#footnote-5)
57. **Üdülőingatlanokra vonatkozó szabályok**
58. **§**
59. Üdülőként nyilvántartott ingatlanokra vonatkozóan a közszolgáltatás minden év április 1-től szeptember 30-ig terjedő időszakra terjed ki.
60. **Záró rendelkezések**
61. **§**
62. Ez a rendelet 2016. január 1-jén napján lép hatályba.
63. Hatályát veszti a települési szilárd hulladékkal kapcsolatos közszolgáltatásról szóló 5/2014. (III.27.) önkormányzati rendelet.

Kmf.

 **Máté Antal s.k. Pappné Dr. Fülöp Enikő s.k.**

 **polgármester jegyző**

A kiadmány hiteléül:

Kondás Tímea

ügykezelő

1. **Módosította**: 11/2016. (III.30.) önkormányzati rendelet. Hatályos: 2016.04.01 [↑](#footnote-ref-1)
2. Módosította: 21/2016. (VI.29.) önkormányzati rendelet, hatályos: 2016.06.30. [↑](#footnote-ref-2)
3. Módosította: 21/2016. (VI.29.) önkormányzati rendelet, hatályos: 2016.06.30. [↑](#footnote-ref-3)
4. Módosította: 21/2016. (VI.29.) önkormányzati rendelet, hatályos: 2016.06.30. A 10§ hatályát vesztette. [↑](#footnote-ref-4)
5. Módosította: 21/2016. (VI.29.) önkormányzati rendelet, hatályos: 2016.06.30. [↑](#footnote-ref-5)